**DĖL LEIDIMO ĮREGISTRUOTI BUVEINĘ**

2024 m. balandžio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgdama į steigiamos asociacijos „Juodupės mokyklos bendruomenė“ 2024 m. kovo 27 d. prašymą ir Obelių bendruomenės centro 2024 m. balandžio 8 d. prašymą, Rokiškio rajono savivaldybės taryba nusprendžia:

1. Leisti steigiamai asociacijai „Juodupės mokyklos bendruomenė“ įregistruoti buveinę Rokiškio rajono savivaldybei nuosavybės teise priklausančiame ir Rokiškio rajono Juodupės gimnazijos patikėjimo teise valdomame pastate – mokykloje, adresu: P. Cvirkos g. 16, Juodupė, Rokiškio r. sav., pastato unikalus Nr. 7395-5001-6014.

2. Leisti Obelių bendruomenės centrui, kodas 173744079, įregistruoti buveinę Rokiškio rajono savivaldybei nuosavybės teise priklausančiame ir Rokiškio rajono savivaldybės administracijos patikėjimo teise valdomame pastate – bendruomenės namuose, adresu: J. Jablonskio g. 4, Obeliai, Rokiškio r. sav., pastato unikalus Nr. 7394-0008-6017.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Akvilė Kisielienė

**SPRENDIMO PROJEKTO**

**DĖL LEIDIMO ĮREGISTRUOTI BUVEINĘ**

**AIŠKINAMASIS RAŠTAS**

2024-04-25

Projekto rengėjas – Turto valdymo ir ūkio skyriaus vyriausioji specialistė Akvilė Kisielienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Leisti steigiamai asociacijai „Juodupės mokyklos bendruomenė“ įregistruoti buveinę adresu: P. Cvirkos g. 16, Juodupė, Rokiškio r. sav. ir Obelių bendruomenės centrui, įregistruoti buveinę adresu: J. Jablonskio g. 4, Obeliai, Rokiškio r. sav. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra „*sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose“*;Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad *savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos*.“ |
| 3. | Laukiami rezultatai | Patenkinti asociacijos „Juodupės mokyklos bendruomenė“ ir Obelių bendruomenės centro prašymai:1. Steigiamos asociacijos „Juodupės mokyklos bendruomenė“ buveinė įregistruota adresu: P. Cvirkos g. 16, Juodupė, Rokiškio r. sav.2. Obelių bendruomenės centro registruota buveinė sutaps su bendruomenės vykdomos veiklos vieta ir bus registruota adresu: J. Jablonskio g. 4, Obeliai, Rokiškio r. sav. |
| 4.  | Lėšų poreikis ir šaltiniai | Sprendimo įgyvendinimui papildomų savivaldybės biudžeto lėšų nereikės. |
| 5.  | Antikorupcinis sprendimo projekto vertinimas | Nėra. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | 1. Steigiant asociaciją „Juodupės mokyklos bendruomenė“ būtina nurodyti steigiamo juridinio asmens buveinės adresą. 2024 m. kovo 27 d. „Juodupės mokyklos bendruomenė“ pateikė prašymą dėl leidimo registruoti buveinę Rokiškio rajono savivaldybei nuosavybės teise priklausančiame ir Rokiškio rajono Juodupės gimnazijos patikėjimo teise valdomame pastate – mokykloje, adresu: P. Cvirkos g. 16, Juodupė, Rokiškio r. sav.2. Obelių bendruomenės centro buveinė registruota Rokiškio rajono savivaldybės administracijos Obelių seniūnijoje, adresu: Dariaus ir Girėno g. 6, Obeliai, Rokiškio r. sav. 2024 m. balandžio 8 d. Obelių bendruomenės centras pateikė prašymą dėl leidimo registruoti buveinę Rokiškio rajono savivaldybei nuosavybės teise priklausančiame ir Rokiškio rajono savivaldybės administracijos patikėjimo teise valdomame pastate – bendruomenės namuose, adresu: J. Jablonskio g. 4, Obeliai, Rokiškio r. sav., kur šiuo metu bendruomenė vykdo veiklą.2021 m. lapkričio 18 d. savivaldybės turto panaudos sutartimi Nr. DS-663, Obelių bendruomenės centrui buvo perduotas 507,08 kv. m bendro ploto pastatas – bendruomenės namai, esantys J. Jablonskio g. 4, Obeliuose, Rokiškio r. sav., unikalus Nr. 7394-0008-6017. Sprendimą dėl leidimo registruoti juridinių asmenų buveines savivaldybei nuosavybės teise priklausančiuose nekilnojamojo turto objektuose priima turto savininko teises įgyvendinanti rajono taryba, todėl jos kompetencija – leisti/neleisti įregistruoti buveines minėtais adresais. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |